Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1108/11/5502	Čadca, 4.4.2012
EEČ : 2-37-59-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátor Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 4 000,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Domov sociálnych služieb a špecializované zariadenie „Slniečko, Oščadnica č. 1464, okr. XXXXX, č. účtu XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Krásno nad Kysucou pod spisovou značkou ORP-1653/KK-CA-2011.

Skutková veta: 
dňa 16.10.2011 asi o 03:20 hod. v sále diskotéky „Drevár" v Krásne nad Kysucou, okr. XXXXX, fyzicky napadol XXXXX tak, že ako poškodený vchádzal do sály, XXXXX ho chytil ľavou rukou za tričko a pravou rukou, v ktorej držal sklenenú fľašu ho touto udrel do tváre, nad ľavé oko, fľaša sa rozbila a pohybom dole mu porezal tvár, čím mu spôsobil zranenia - tržnoreznú ranu na tvári vľavo o dĺžke 14 cm, od obočia, cez vnútornú časť očnice, okolo nosa k ľavému ústnemu kútiku a pomliaždenie mäkkej časti čela vľavo, čo si vyžiadalo práceneschopnosť v trvaní tri týždňe.
Odôvodnenie: 
Uznesením povereného príslušníka OO PZ Krásno nad Kysucou sp. zn.: ČVS:ORP-1653/KK-CA-2011 z 24.11.2011 bolo XXXXX vznesené obvinenie pre prečin ublíženia na zdraví podľa § 156 ods. 1 Trestného zákona a pre prečin výtržníctva podľa § 364 ods. 1 písm. a) Trestného zákona na tom skutkovom základe tak, ako je to uvedené vo výrokovej časti tohto uznesenia.

     Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

     Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

     Obvinený a poškodený uzavreli dňa 26.03.2012 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom, keď poškodenému dňa 26.03.2012 uhradil sumu 4.000,- €.

     Dňa 03.04.2012 zložil do pokladne Okresnej prokuratúry v Čadci peňažnú sumu vo výške 100,- €, určenú na všeobecne prospešné účely pre Domov sociálnych služieb a špecializované zariadenie „Slniečko, Oščadnica č. 1464, okr. XXXXX, č. účtu XXXXX vo výške 50,- € a na peňažnú pomoc obetiam trestnej činnosti vo výške 50,- €. Táto suma je primeraná závažnosti spáchaného trestného činu.

     Obvinený a poškodený s týmto spôsobom vybavenia veci vyslovili súhlas. 

     Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

     Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor